ஜார்ஜ் புஷ் கண்டமிடை வானூர்தி நிலையம்

ஜார்ஜ் புஷ் கண்டமிடை வானூர்தி நிலையம் , (George Bush Intercontinental Airport, (ஐஏடிஏ: IAH, ஐசிஏஓ: KIAH, எப்ஏஏ LID: IAH)) ஐக்கிய அமெரிக்க நாட்டின் நான்காவது மக்கள்தொகை மிக்க நகரமான ஹியூஸ்டனுக்கும் ஐந்தாவது பெரிய பெருநகரப் பகுதியான ஹியூஸ்டன்-த வுட்லாந்து-சுகர்லாந்துக்கும் சேவை புரிகின்ற வானூர்தி நிலையம் ஆகும். ஹியூஸ்டன் மையப்பகுதியிலிருந்து சுமார் 23 மைல்கள் (37 km) வடக்கே அமைந்துள்ள ஜார்ஜ் புஷ் கண்டமிடை வானூர்தி நிலையத்திலிருந்து உள்ளூர் சேரிடங்களுக்கும் பன்னாட்டு சேரிடங்களுக்கும் வானூர்திகள் இயக்கப்படுகின்றன. இந்த வானூர்தி நிலையம் ஐக்கிய அமெரிக்காவின் 41வது குடியரசுத் தலைவராக இருந்த ஜார்ஜ் ஹெர்பெர்ட் வாக்கர் புஷ் நினைவாகப் பெயரிடப்பட்டுள்ளது. ஜார்ஜ் புஷ் கண்டமிடை வானூர்தி நிலையத்தை 2011இல் 40,187,442 பயணிகள் பயன்படுத்தி உள்ளனர்; வட அமெரிக்காவில் பத்தாவது பயணிகள் போக்குவரத்து மிகுந்த நிலையமாக உள்ளன. காட்சிக்கூடம் மேற்சான்றுகள் வெளி இணைப்புகள் ஹியூஸ்டன் வானூர்தி நிலையமைப்பு – புஷ் கண்டமிடை வானூர்தி நிலையம் ஹியூஸ்டன் வானூர்தி நிலையமைப்பு – ஹியூஸ்டன் வானூர்தி நிலையங்கள் இன்று தொலைக்காட்சி நிகழ்ச்சி பரணிடப்பட்டது 2007-10-03 at the வந்தவழி இயந்திரம்